CELEX: 62021CN0283
Language: lt
Date: 2021-05-04 00:00:00
Title: Byla C-283/21: 2021 m. gegužės 4 d. Landessozialgericht Nordrhein-Westfalen (Vokietija) pateiktas prašymas priimti prejudicinį sprendimą byloje VA / Deutsche Rentenversicherung Bund

2021 8 2   
            
            
               LT
            
            
               Europos Sąjungos oficialusis leidinys
            
            
               C 310/10
            
         
      2021 m. gegužės 4 d.Landessozialgericht Nordrhein-Westfalen (Vokietija) pateiktas prašymas priimti prejudicinį sprendimą byloje VA / Deutsche Rentenversicherung Bund
      
      (Byla C-283/21)
      (2021/C 310/13)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Landessozialgericht Nordrhein-Westfalen
      
      
         Šalys pagrindinėje byloje
      
      
         Ieškovė ir apeliantė: VA
      
         Atsakovė ir kita apeliacinio proceso šalis: Deutsche Rentenversicherung Bund
      
      
         Trečiasis asmuo: RB
      
         Prejudiciniai klausimai
      
      
                  1.
               
               
                  Ar pagal Nyderlandų – kompetentingos valstybės narės pagal Reglamento (EB) Nr. 883/2004 (1) II antraštinę dalį – teisės aktus Reglamento (EB) 987/2009 (2) 44 straipsnio 2 dalyje minimas vaiko auginimo laikotarpis yra įskaitomas taip, kad vaiko auginimo Nyderlanduose laikotarpis, kaip vien gyvenimo laikotarpis, suteikia teisių į pensiją?
                  Jei į pirmąjį klausimą būtų atsakyta neigiamai:
               
            
                  2.
               
               
                  Ar Reglamento (EB) 987/2009 44 straipsnio 2 dalis – toliau plėtojant 2000 m. lapkričio 23 d. Teisingumo Teismo sprendimą byloje C-135/99 (3) ir 2012 m. liepos 19 d. Teisingumo Teismo sprendimą byloje C-522/10 (4) – plačiai turi būti aiškinama taip, kad kompetentinga valstybė narė privalo įskaityti vaiko auginimo laikotarpį ir tuomet, kai vaiką auginantis asmuo prieš vaiko auginimą ir po jo dėl mokymosi arba darbo pagal darbo sutartį yra įgijęs stažą senatvės pensijai gauti tik šios valstybės sistemoje, tačiau prieš pat vaiko auginimą arba iš karto po jo nemokėjo įmokų į šią sistemą?
               
            
         (1)  2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo (OL L 166, 2004, p. 1; 2004 m. specialusis leidimas lietuvių k., 5 sk., 5 t., p. 72).
      
         (2)  2009 m. rugsėjo 16 d. Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (OL L 284, 2009, p. 1).
      
         (3)  ECLI:EU:C:2000:647, Elsen.
      
         (4)  ECLI:EU:C:2012:475, Reichel-Albert.